Document ID: 32004D0625

KOMISIJAS LĒMUMS
(2004. gada 26. augusts),
ar ko groza lēmumu 2003/526/EK, kas attiecas uz Sārzemē, Vācijā piemērojamajiem klasiskā cūku mēra konstatēšanas pasākumiem un Slovākijas apgabala paplašināšanu, kur piemērojami klasiskā cūku mēra kontroles pasākumi
(izziņotas ar dokumenta numuru K(2004) 3241)
(Dokuments attiecas uz EEZ)
(2004/625/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā 1990. gada 26. jūnija Padomes Direktīvu 90/425/EEK par iekšējās kopienas tirdzniecībai un dažiem dzīviem dzīvniekiem, un produktiem piemērojamām veterinārajām un zootehniskajām pārbaudēm iekšējā tirgus (1) pilnveidei, un jo īpašitās 10. panta 4. punktu,
tā kā:
(1)
Reaģējot uz klasisko cūku mēri dažās dalībvalstīs, Komisija pieņēmusi inter alia2003. gada 18. jūlija lēmumu par aizsardzības līdzekļiem attiecībā uz klasisko cūku mēri dažās dalībvalstīs (2), kas iedibina dažus atbilstošus slimības kontroles pasākumus.
(2)
Klasiskā cūku mēra situācija Sārzemē, Vācijā ir ievērojami uzlabota. Tāpēc 2003/526/EK lēmuma pieņemtie pasākumi attiecībā uz Sārlandi vairs nav piemērojami.
(3)
Slovākijā pēdējā laikā atklāti klasiskā cūku mēra gadījumi savvaļas cūkām Lučenecas apgabalā, kurā iepriekš netika konstatēti slimības gadījumi.
(4)
Lēmums 2003/526/EK ir atbilstoši jāgroza.
(5)
Šajā lēmumā nodrošinātie pasākumi ir saskaņā ar Barošanas ķēdes un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
2003/526/EK lēmuma pielikums ir grozīts šādi:
a)
I daļas 1. punktā Vācija, C pantā Sārzeme ir dzēsta.
b)
II daļas teksts ir aizvietots ar šādu tekstu:
“Slovākijas apgabals attiecībā uz 2., 3., 5., 7. un 8. pantu:
Trnavas (iekļaujot Pieštani, Hlohovecas un Trnavas apgabalu), Levices (ieskaitot Levices apgabalu), Nitras (ieskaitot Nitras un Zlatē Moravces apgabalu), Topoļčani (ieskaitot Topoļčani apgabalu), Nove Mesto pie Vihas (ieskaitot Nove Mesto pie Vihas apgabalu), Trenčinas (ieskaitot Trenčínas un Banovcas pie Bebravas apgabalu), Prievidžas (ieskaitot Prievidžas un Partizānskes apgabalu), Puhovas (ieskaitot Puhovas un Ilavas apagabalu), Žiaras pie Hronas (ieskaitot Žiaras pie Hronas, Žarnnovicas, un Banskā Štjavnicas apgabalu), Zvolenas (ieskaitot Zvolenas un Detvas apgabalu), Banskā Bistricas (ieskaitot Banskā Bistricas un Brezno apgabalu, Lučenecas (ieskaitot Lučenecas un Poltāras apgabalu) Apgabala Veterinārijas un pārtikas administrācijas (AVPA).”
2. pants
Lēmums ir adresēts dalībvalstīm.
Briselē, 2004. gada 26. augustā

Labels: 0
18
6